fi fi fi fi fi fi fi fi fi fi fi fi fi fi et fi fi fi en fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fr fi fi fi fi fi fi fi fi fi fi fi en fi fi en fi fi fi en en fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi en en en it fi nb en et en et fi fi fi fi fi fi fi en it fi en fi en fi en fi sv es fi en en fi
Katsaus menneeseen ja vähän tulevaankin
Niin on taas vuosi vierähtänyt, joten tehdäänpäs pieni katsaus menneeseen vuoteen.
Kuluneena vuonna ei ole liiemmälti tuntunut olevan aikaa skräppäykselle eikä intoa bloggailulle. Olin itseasiassa melko hämmästynyt kun laskin vuoden aikana tehdyt leiskat, joita oli kertynyt 41 kappaletta. Näiden lisäksi valmistui 2 (ja puoli) minialbumia. Silti musta tuntuu, että en oo skräpänny juuri ollenkaan ja edellistä kertaa papereiden parissa en enää edes muista.
Kuluneesta vuodesta olen kasannut monen muun tavoin Project Lifeä. Aluksi ajattelin, että ihan joka päivältä ei tarvi olla kuvaa mutta kun muutamilta ensimmäisiltä viikoilta oli otettuna kuva per päivä ei voinut enää tyytyä vähempään. Joskus päivän kuvaan oli vaikea keksiä aihetta ja välillä taas oli ylitarjontaakin. Kausittain iski myös kisaväsymys koko hommaan mutta pääasiassa oon ollut innoissani ja todella tyytyväinen, että aloin moiseen projektiin.
Project Life oli mun mielestä aivan loistava tapa tallentaa meidän ensimmäistä vuotta kolmen hengen perheenä. Paljon asioita olisi jäänyt unohduksiin ilman PL:ä ja tavallisen skräppäyksen keinoin olisi ollut mahdotonta tallentaa yhtä paljon vauvaperhearkea. Perinteisen skräppäyksen korvaajaksi Project Lifestä ei kuitenkaan mun kohdalla ainakaan ole. Voisin hyvin kuvitella vielä toistekin tallentavan koko vuoden tapahtumat Project Lifeen mutta en voisi kuvitella että se olisi ainoa tapani säilöä muistoja ja valokuvia.
Aluksi mun oli tarkoitus esitellä PL-aukeamia blogissakin mutta PL tuntuu monella tapaa niin paljon henkilökohtaisemmalta kuin tavalliset skräppisivut, että en halunnut niitä julkaista. Myös tavallisia leiskoja on joutunut "sensuurin kouriin" enemmän kuin aikaisemmin.
Ettei postaus menisi pelkäksi jaaritteluksi täytyy tähän väliin läväyttää tiskiin peräti kolme leiskaa, joihin sensuuri ei ole iskenyt. Tällä kertaa kaikki meidän neidistä. Leiskojen syntyprosessista ei tällä kertaa tule mitään juttua, koska muistikuvat kyseisistä tapahtumista ovat vähän hatarat. En ole edes varma siitä, koska nämä on tehty :D
Lopuksi täytyy myös tunnustaa, että tämä vuosi oli myös jonkinlainen kriisivuosi koko harrastuksen suhteen. Välillä mietin jopa ihan tosissaan, että lopetan koko jutun (niin skräppäämisen kuin blogin pitämisenkin) kun ei kerran ole aikaa. Ja jos sitä aikaa olisikin joskus ollut, ei ollut mielenkiintoa. Muidenkaan blogeja ei huvittanut paljon selailla kun itse ei päässyt tekemään. Ärsytti vaan. Sitten alkoi jo tuntuakin siltä, että on jo ihan ulkona koko blogimaailmasta. Nyt kuitenkin alkaa taas kaipuu papereiden pariin olla niin valtava ja kauhistuttaa ajatuskin, että meinasin luopua kaikesta ihanasta skräppäyssälästä! Muiden blogeja katsellessa huvittaa itsekin väsätä leiska tai pari. Inspiraatiota ja innostusta tuntuu kerääntyvän päivä päivältä enemmän. Tällä hetkellä mun askarteluihanuudet vaan ovat edelleen muuton jäljiltä osittain pahvilaatikoissa odottamassa pääsyä uutukaisen skräppäyskopperon hyllyille.
Kyllä se skräppäys on edelleen mun intohimo! Tästä voidaan siis päätellä, että minäkin olen pöytäpaikkani varannut huhtikuiseen Intohimona Skräppäys-tapahtumaan Tällä kertaa tämä huippumahtis tapahtuma järjestetään 21.-22.4. Kylpylähotelli Peurungassa, Laukaassa. Ja koska viime vuotinen tapahtuma jäi multa harmillisesti välistä, odotan kevään tapahtumaa sitä suuremmalla innolla!
Lähettänyt pikkuhelistin klo 20:16 12 kommenttia
Tunnisteet: 12x12, Intohimona skräppäys, Project Life, scrapbooking
Tämän kertaiseen Inspikseen löytyi aihe melko helposti, joten pitkästä aikaa mukana haasteessa! Mä oon vähän sellainen "hiusrajoitteinen" vaikka uusiutuvasta luonnonvarasta onkin kyse :D Siksi olikin virhe leikkauttaa hiukset.
Melko simppeliä mutta tuo Sassafrasin paperi ei mun mielestä kummoisia koristuksia kaverikseen kaipaa. Tykkään ihan hurjasti tuosta Amplify-sarjasta vaikka kuosit hivenen villejä ovatkin. Yläreunan norsu ja pilvi ovat puolestaan Sweet Marmalade-sarjaa, joka on kyllä myös ihan lemppareita. Tässä kohtaa voisi ehkä kysyä, että onko olemassa sellaista sarjaa Sassafrasilta, josta mä en tykkäisi ;)
Lähettänyt pikkuhelistin klo 10:53 8 kommenttia
Tunnisteet: 8½x11, Inspiroidu-haasteet, scrapbooking
tiistai 25. lokakuuta 2011
Mun piti päivittää blogia silloin yhtenä viikonloppuna. Piti ja piti. Sitten tuli kaikenlaista ja viikonloppu meni. Taisi mennä toinen ja kolmaskin. Mutta blogia voi päivittää vaikka nyt vaikka ei hetkeen olekaan ehtinyt skräppäämään.
Kuviopaperi on ommeltu taskuksi ja sisälle on sujautettu tagissa tarinointia odotuksen viime hetkistä lähinnä tulevan iskän näkökulmasta. Kuvan ottamisesta ja tekstin kirjoittamisesta meni kolme päivää nyytin saapumiseen. (Ja tuosta on ihan kohta vuosi aikaa, hui!)
Myös yläreunan sydänrivi on hurautettu ompelukoneella kiinni. Mä oon tosi kranttu leikkureiden kanssa kun sen kuvion pitää olla just eikä melkein ja tuo Xcutin sydänleikkuri on just :) Pitänee muuten vielä mainita, että olen vähän ihastunut kraft-kartonkiin. Voisin käyttää sitä joka leiskassa mutta koitan hillitä itseni.
Marikaa kiittelen vielä kivasta tunnustuksesta. Että kiitos vaan vaikkakin vähän myöhään.
Tässäkin tunnustuksessa oli jekkuna kertoa asioita itsestään. Tällä kertaa kahdeksan kohdan lista.
1. Musta tulee täti ens vuoden alkupuolella <3
2. Mun varpaankynnet on aina lakattuna.
3.  Oon sokerikoukussa. Pahasti.
4. Mun kolme viimeisintä kännykkää ovat olleet kaikki vaaleanpunaisia.
5. Salaa haaveilen full sleeve tatuoinnista mutta tuskin koskaan tulen sitä ottamaan.
6. Selaan vimmatusti sisustusblogeja ja -lehtiä, koska...
7. Joulukuun alussa päästään muuttamaan omaan kotiin. <3
8. Tällä hetkellä asumme vielä vuokralla erään julkkiksen omistamassa asunnossa.
Yritin jälleen kerran listata asioita, joita pidempään blogia seuranneet eivät tienneet. Skräppileiskoja blogatessa kun tulee paljastettua itsestään yllättäviäkin asioita ;) Tylsimyksenä en jaa tällä kertaa nappulaa eteenpäin.
Lähettänyt pikkuhelistin klo 14:24 4 kommenttia
torstai 13. lokakuuta 2011
Inspiksen valokuvaushaasteessa oli tällä viikolla niin vekkuli aihe, että minäkin osallistun pitkästä aikaa. Tehtävänä oli siis kuvata jotain sydäntä muistuttavaa. Tänään oltiin ulkoilemassa koko perheen voimin ja kotimatkan varrella tie oli täynnä sydämiä. Tässä niistä yksi.
Lähettänyt pikkuhelistin klo 17:53 2 kommenttia
torstai 29. syyskuuta 2011
Tasaisen verkkaiseen tahtiin blogi päivittyy kerran kuussa. Muu elämä ei sitten olekaan niin verkkaista kun tuo jälkikasvu liikkuu ja touhaa jo niin kovasti. Project Lifeen on tallentunut monen monta ihanaa arkista juttua ja uutta taitoa.
Totuuden nimissä syyskuu olisi jäänyt ihan ilman postausta ilman tätä ylläriä Kertulta ja Korennolta.
Olen ihan yllättynyt tulin tästä niin hyvälle mielelle! Tämä myöskin motivoi postaamaan aikaansaatuja leiskoja, joita en vaan ole jaksanut/ehtinyt/muistanut/tms. kuvata ja blogata. Kiitos siis tuhannesti tästä piristyksestä :) Yritän kovasti saada viikonlopun aikana skräppäilyjä näytille, joten pysykää kuulolla :)
Ai niin, tunnustukseen liittyi myös perinteisesti tehtävä, joka tällä kertaa oli seuraavanlainen kysymyslista:
1. Lempiruoka: Ruokaa, nam<3 Mahdotonta sanoa yhtä kun melkein kaikki käy.
2. Lempimakeinen: Pantterit on parhaita. En tosin kieltäydy muistakaan karkeista ;)
3. Lempiluettavaa:Mä luen vaikka maitopurkkia jos muuta ei ole saatavilla :D
4. Mieluisin tapa tehdä käsitöitä: No aivan ehdottomasti skräppäys<3
5. Lempielokuva: Ykkösparaslemppari on Moulin Rouge ja sitten tykkään hulluna myös leffoista P.S. I love you, Virgin Suicides, Battle Royale ja Leijonakuningas :)
Asiasta sahaan vielä. Huomenna Seinäjoen käsityömessuille alpakoita kuvaamaan ja (skräppäystarvike)shoppailemaan. Tästä on tullut joka syksyinen perinne. Kivointa!
Lähettänyt pikkuhelistin klo 23:52 1 kommenttia
Tunnisteet: lörpötys, muuta puuhastelua
keskiviikko 31. elokuuta 2011
Ettei elokuu livahtaisi ohi ilman postausta, tässä ilmoille välillä jotain muuta kuin skräppäystä (vaikka ei sitäkään ihan liikaa täälä ole viime aikoina näkynyt). Tällä kortilla onniteltiin synttärisankaria pari viikkoa sitten.
Kortilla on kokoa 6x6 tuumaa. Pyöräpaperi on omaa tuotantoa (samaa "sarjaa" hieman erilaisena on käytetty myös tässä leiskassa) ja muut paperit Basic Greytä. Itse tykkäsin tästä kortista kovasti ja tämän jälkeen teki kovasti mieli väkertää lisääkin kortteja.
Lähettänyt pikkuhelistin klo 21:49 5 kommenttia
lauantai 30. heinäkuuta 2011
Mä kyllä skräppään (aika paljonkin) vaikka tästä blogihiljaisuudesta voisi muuta päätellä. Skräppäysaiheet tuntuvat pyörivän kovasti tuon pikkuneidin ympärillä ja monet leiskat tuntuvat niin henkilökohtaisilta etten halua niitä tänne. Yritän toki skräpätä myös muista aiheista, kun tuo Project Lifekin on pääasiassa Venla teki sitä/tätä/tuota :D
Tässä hiljaisuuden rikkojaksi vähän jotain muuta, vaikka tämäkin varsin läheisesti tuohon jälkikasvuun liittyy.
Laskettuna aikana kirjoittelin mietteitäni ylös ja nyt ne on tallennettuna tähän leiskaan. Kirjekuori on Basic Greyn paperista taiteltu ja nuo kuviot sattuivat asettumaan aika kivasti ilman sen kummempia mallailuja.
Leiskassa käytetyt paperit ovat kaikki mun mielestä jotenkin ihania ja olin koonnut ne yhteen pakiksi. Lisäsin sopivat kirjaintarrat ja muut koristeet ja valmista tuli. Pitäisi koota enemmänkin valmiita pakkeja niin ei skräppäystä aloittaessa kuluisi aika papereiden valkkaamiseen ;)
Lähettänyt pikkuhelistin klo 12:16 8 kommenttia
Skräppään tyttärestä ja miehestä, elämän pienistä ihmeistä. Kissoista ja kodista, tavallisesta arjesta. Minusta ja muista. Siksi, että muistan.
Katsaus menneeseen ja vähän tulevaankin
Craftica Scrapbooking Challenge (10)
Heinikka Design Team (2)
Sata kuvaa päivässä (5)
Wreck this journal (5)
Feedjit Live Blog Stats
Teema: Yksinkertainen. Sisällön tarjoaa Blogger.